UDHËZIM
Nr. 30, datë 12.9.2018

PËR NUMRIN E NXËNËSVE PËR KLASË DHE NORMAT E PUNËS MËSIMORE NË INSTITUCIONET E ARSIMIT PARAUNIVERSITAR

Në mbështetje të pikës 4, të nenit 102, të Kushtetutës së Republikës së Shqipërisë, të shkronjës “d”, të pikës 2, të nenit 26, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar,
 
UDHËZOJ:

Numri i nxënësve për klasë dhe normat e punës mësimore në institucionet e arsimit parauniversitar të jenë:
I. ARSIMI PARASHKOLLOR
A. Numri i nxënësve në grup/klasë përgatitore
1. Grupet e veçanta të nxënësve në kopshtet me ushqim në zonat urbane të formohen me jo më pak se 25 nxënës që frekuentojnë. 
2. Grupet e veçanta të nxënësve në kopshtet e zonave rurale të formohen me jo më pak se 15 nxënës që frekuentojnë. 
3. Grupet e përziera të nxënësve në zonat rurale të formohen me jo më pak se 10 nxënës që frekuentojnë. Në rastet kur ky numër nxënësish nuk sigurohet, me miratim të njësisë së vetëqeverisjes vendore mund të formohet grup me jo më pak se 5 nxënës që frekuentojnë.
4. Klasat përgatitore funksionojnë në kopshte ose shkolla të arsimit bazë dhe frekuentohen nga nxënës 5 vjeç që nuk kanë ndjekur arsimin parashkollor. Klasa përgatitore në zonat urbane të formohet me jo më pak se 25 nxënës, ndërsa në zonat rurale me jo më pak se 10 nxënës.
B. Numri i drejtuesve në arsimin parashkollor
1. Kopshtet me ushqim ose pa ushqim që kanë të paktën 4 grupe të veçanta ose të përziera të kenë një drejtues të institucionit arsimor.
2. Njësitë e vetëqeverisjes vendore, për kopshtet që veprimtarinë e tyre e zhvillojnë pranë shkollave 9-vjeçare, mund të emërojnë një drejtues kopshti për jo më pak se 5 grupe nxënësish. 
C. Norma mësimore javore e drejtuesve dhe e mësuesve në arsimin parashkollor
1. Drejtori i kopshtit:			 			18 orë në javë.
2. Drejtori i kopshtit i përcaktuar në pikën B/2 të këtij kreu:	 15 orë në javë.
3. Mësuesi i kopshtit:						 30 orë në javë.
D. Norma e vlerësimit të arritjeve
Drejtori i kopshtit: 							6 orë në javë.
II. ARSIMI BAZË 
A. Numri i nxënësve për klasë 
1. Klasat e veçanta në zonat urbane të formohen me jo më pak se 15 nxënës dhe në zonat rurale të formohen me jo më pak se 10 nxënës. 
2. Ndarja e klasave në paralele të bëhet sipas këtij rregulli:
a) Dy klasa paralele, kur numri i nxënësve është 32–65;
b) Tri klasa paralele, kur numri i nxënësve është 66–99;
c) Katër klasa paralele, kur numri i nxënësve është 100–133;
d) Pesë klasa paralele, kur numri i nxënësve është 134–167.
3. Ndarja e nxënësve në më shumë se pesë klasa paralele vazhdon sipas rregullit të përcaktuar në pikën 2. 
4. Numri i punonjësve mësimorë në arsimin fillor të llogaritet një mësues për çdo klasë.
B. Formimi i klasave të bashkuara
Në institucionet arsimore, kur nuk plotësohet numri i nxënësve në përputhje me pikën A/1, të kreut II, të këtij udhëzimi, mësimi të organizohet me klasa të bashkuara. Numri i klasave të bashkuara përcaktohet sipas këtij rregulli:
1. Në arsimin fillor (klasat I–V)
a) Një klasë, kur numri i nxënësve në klasat I–V është deri në 10.
b) Dy klasa, kur numri i nxënësve është 11–25. 
c) Tri klasa, kur numri i nxënësve është 26–50. 
d) Klasa të veçanta, kur numri i nxënësve i të gjitha klasave I–V është mbi 50, pavarësisht nga numri i nxënësve për klasë.
2. Në arsimin e mesëm të ulët (klasat VI–IX)
a) Një klasë, kur numri i nxënësve në klasat VI–IX është deri në 10.
b) Dy klasa, kur numri i nxënësve është 11–25. 
c) Tri klasa, kur numri i nxënësve është 26–40. 
d) Klasa të veçanta, kur numri i nxënësve i të gjitha klasave VI–IX është mbi 40, pavarësisht nga numri i nxënësve për klasë.
C. Numri i drejtuesve
1. Kur numri i nxënësve është më shumë se 80, emërohet një drejtor shkolle.
2. Kur numri i nxënësve është 251–500, emërohet një nëndrejtor shkolle.
3. Kur numri i nxënësve është 501–900, emërohen dy nëndrejtorë shkolle.
4. Kur numri i nxënësve është mbi 900, emërohen tre nëndrejtorë shkolle.
5. Kur numri i nxënësve është mbi 200 dhe drejtoria ka në vartësi 4 shkolla, emërohet një nëndrejtor. 
Kur numri i nxënësve është më pak se 80 nxënës caktohet një kryemësues për të paktën 4 mësues.
Numri i nxënësve të kopshteve që zhvillojnë veprimtarinë e tyre pranë shkollave dhe nuk administrohen nga drejtues kopshti sipas pikës B, të kreut I, të këtij udhëzimi, të llogaritet në numrin e përgjithshëm të nxënësve të shkollës. 
D. Norma mësimore javore e mësuesve dhe e drejtuesve
1. Edukator në institutet e fëmijëve me aftësi të kufizuara: 		 30 orë në javë.
2. Mësuesi dhe kryemësuesi në arsimin fillor e kanë normën javore, aq sa orë mësimore janë në planin mësimor të klasës ku jep mësim. Brenda normës javore përfshihen edhe orët e punës si mësues kujdestar.
3. Mësuesi i gjuhës shqipe, i gjuhës së huaj, i matematikës, i fizikës, i biologjisë, i kimisë, i informatikës, i historisë, i gjeografisë, mësuesi në shkollat e arsimit special: 20 orë në javë.
4. Mësuesi i lëndëve të tjera:					22 orë në javë.
5. Kryemësuesi në arsimin e mesëm të ulët: 20 orë në javë (përgjigjet për disiplinën dhe inventarin e shkollës).
6. Drejtori i shkollës me 81–300 nxënës:			 	 8 orë në javë.
7. Drejtori i shkollës me 301–600 nxënës:			 	6 orë në javë.
8. Drejtori i shkollës me 601–900 nxënës:			 	4 orë në javë.
9. Drejtori i shkollës me mbi 900 nxënës:				nuk jep mësim.
10. Nëndrejtori i shkollës:						 8 orë në javë.
Drejtori dhe nëndrejtorët e shkollës e plotësojnë normën mësimore javore vetëm me orë të profilit të diplomës që zotërojnë.
Nëndrejtori/nëndrejtorët ngarkohen për amzën dhe inventarin e shkollës. 
E. Norma e vlerësimit të arritjeve 
1. Drejtori i shkollës me 81–900 nxënës: 4 orë në javë (3 orë për vlerësim të cilësisë së procesit mësimor dhe 1 orë për dokumentacionin shkollor).
2. Drejtori i shkollës me mbi 900 nxënës: 3 orë në javë (2 orë për vlerësim të cilësisë së procesit mësimor dhe 1 orë për dokumentacionin shkollor).
3. Nëndrejtori i shkollës: 4 orë në javë (3 orë për vlerësim të cilësisë së procesit mësimor dhe 1 orë për dokumentacionin shkollor).
4. Nëndrejtori i shkollës me mbi 900 nxënës: 3 orë në javë (2 orë për vlerësim të cilësisë së procesit mësimor dhe 1 orë për dokumentacionin shkollor).
III. ARSIMI MESËM I LARTË, GJIMNAZ
A. Numri i nxënësve për klasë 
1. Klasat në zonat urbane të formohen me jo më pak se 25 nxënës dhe në zonat rurale me jo më pak se 15 nxënës. 
2. Ndarja e klasave paralele të bëhet sipas këtij rregulli:
a) Dy klasa paralele, kur numri i nxënësve është 36–70 nxënës.
b) Tri klasa paralele, kur numri i nxënësve është 71–105 nxënës.
c) Katër klasa paralele, kur numri i nxënësve është 106–140 nxënës.
d) Pesë klasa paralele, kur numri i nxënësve është 141–175 nxënës.
e) Ndarja e nxënësve në më shumë se pesë klasa paralele vazhdon sipas rregullit të përcaktuar në pikën 2.
B. Numri i drejtuesve 
1. Kur numri i nxënësve është 251–500, emërohet një nëndrejtor shkolle.
2. Kur numri i nxënësve është 501–900, emërohen dy nëndrejtorë shkolle.
3. Kur numri i nxënësve është mbi 900, emërohen tre nëndrejtorë shkolle.
C. Norma mësimore javore e mësuesve dhe e drejtuesve
1. Mësuesi i gjuhës shqipe dhe i letërsisë: 	 			18 orë në javë.
2. Mësuesi i gjuhës së huaj, i matematikës, i fizikës, i biologjisë, i kimisë, i informatikës, i historisë, i gjeografisë, i teknologjisë, i shkencave shoqërore (filozofi, psikologji, qytetari, sociologji), i ekonomisë:									 20 orë në javë.
3. Mësuesi i lëndëve të tjera:					 22 orë në javë.
4. Drejtori i shkollës me 81–300 nxënës:				 8 orë në javë.
5. Drejtori i shkollës me 301–600 nxënës:				 6 orë në javë.
6. Drejtori i shkollës me 601–900 nxënës:				  4 orë në javë.
7. Drejtori i shkollës me mbi 900 nxënës: 				 nuk jep mësim.
8. Nëndrejtori i shkollës:						 8 orë në javë.
Drejtori dhe nëndrejtorët e shkollës e plotësojnë normën e tyre mësimore javore vetëm me orë të profilit të diplomës që zotërojnë.
Nëndrejtori/nëndrejtorët e shkollës ngarko-hen për amzën dhe inventarin e shkollës kur shkolla nuk ka sekretar.
D. Norma e vlerësimit të arritjeve
1. Drejtori i shkollës me 81–900 nxënës: 4 orë në javë (3 orë për vlerësim të cilësisë së procesit mësimor dhe 1 orë për dokumentacionin shkollor).
2. Drejtori i shkollës me mbi 900 nxënës: 3 orë në javë (2 orë për vlerësim të cilësisë së procesit mësimor dhe 1 orë për dokumentacionin shkollor).
3. Nëndrejtori i shkollës: 4 orë në javë (3 orë për vlerësim të cilësisë së procesit mësimor dhe 1 orë për dokumentacionin shkollor).
4. Nëndrejtori i shkollës me mbi 900 nxënës: 3 orë në javë (2 orë për vlerësim të cilësisë së procesit mësimor dhe 1 orë për dokumentacionin shkollor).
IV. ARSIMI I ORIENTUAR
A. Numri i nxënësve për klasë 
1. Klasat e veçanta të formohen me jo më pak se 15 nxënës.
2. Ndarja e klasave paralele bëhet sipas këtyre kushteve:
a) Dy klasa paralele, kur numri i nxënësve është 36–70 nxënës.
b) Tri klasa paralele, kur numri i nxënësve është 71–105 nxënës.
c) Katër klasa paralele, kur numri i nxënësve është 106–140 nxënës.
d) Pesë klasa paralele, kur numri i nxënësve është 141–175 nxënës.
e) Ndarja e nxënësve në më shumë se pesë klasa paralele vazhdon sipas rregullit të përcaktuar në pikën 2. 
B. Numri i drejtuesve 
1. Kur numri i nxënësve është 201–400, emërohet një nëndrejtor shkolle.
2. Kur numri i nxënësve është 401–600, emërohen dy nëndrejtorë shkolle.
3. Kur numri i nxënësve mbi 600, emërohen tre nëndrejtorë shkolle.
C. Norma mësimore javore e mësuesve dhe e drejtuesve 
1. Mësuesi i gjuhës shqipe dhe i letërsisë:				18 orë në javë.
2. Mësuesi i gjuhës së huaj, i matematikës, i fizikës, i biologjisë, i kimisë, i informatikës, i historisë, i gjeografisë, i teknologjisë, i shkencave shoqërore (filozofi, psikologji, qytetari, sociologji), i ekonomisë:	 								20 orë në javë.
3. Mësuesi i lëndëve të tjera:						 
    24 orë në javë.
4. Ngarkesa mësimore e mësuesit shoqërues në piano: 	 	30 orë në javë.
5. Drejtori i shkollës me 81–200 nxënës:			 	8 orë në javë.
6. Drejtori i shkollës me 201–600 nxënës:	 			 6 orë në javë.
7. Drejtori i shkollës me mbi 600 nxënës:				 nuk jep mësim.
8. Nëndrejtori i shkollës me 201–400 nxënës:			 8 orë në javë.
9. Nëndrejtori i shkollës me mbi 400 nxënës:			6 orë në javë.
Drejtori dhe nëndrejtorët e shkollës e plotësojnë normën e tyre mësimore javore vetëm me orë të profilit të diplomës që zotërojnë.
Nëndrejtori/nëndrejtorët e shkollës ngarko-hen për amzën dhe inventarin e shkollës kur shkolla nuk ka sekretar.
D. Norma e vlerësimit të arritjeve 
1. Drejtori i shkollës me 81–600 nxënës: 4 orë në javë (3 orë për vlerësim të cilësisë së procesit mësimor dhe 1 orë për dokumentacionin shkollor).
2. Drejtori i shkollës me mbi 600 nxënës: 3 orë në javë (2 orë për vlerësim të cilësisë së procesit mësimor dhe 1 orë për dokumentacionin shkollor).
3. Nëndrejtori i shkollës: 4 orë në javë (3 orë për vlerësim të cilësisë së procesit mësimor dhe 1 orë për dokumentacionin shkollor).
E. Organizimi i mësimit në shkollat artistike
1. Orët teorike zhvillohen me të gjithë klasën në lëndët: harmoni, analizë e veprave muzikore, histori e muzikës shqiptare dhe botërore, folklor muzikor, literaturë muzikore, orkestracion, deshifrazh, histori arti, perspektivë, anatomi dhe estetikë.
2. Orët praktike zhvillohen në grupe me 4–5 nxënës në lëndët: harmoni, analizë e veprave muzikore dhe orkestracion.
3. Mësimi individual me 1 nxënës zhvillohet në lëndët: instrumentist, mjeshtëri e të kënduarit dhe piano sekondare.
4. Në lëndën muzikë dhome, mësimi zhvillohet në grupe që formohen me 2–5 nxënës. Në varësi të formacionit dhe të programit mësimor mund të krijohen edhe duete.
5. Shoqërimi i instrumentistëve në saxhio: harqet 8 orë mësimi në vit për nxënës, instrumentet e frymës 6 orë mësimi në vit për nxënës.
6. Në degën e artit figurativ, mësimi zhvillohet në grupe me jo më pak se 8 nxënës në lëndët: vizatim, pikturë, plastikë. 
7. Në lëndët e specialiteteve të artit figurativ mësimi zhvillohet në grupe me jo më pak se 4 nxënës.
8. Lënda piano sekondare në shkollat koreografike zhvillohet në grupe me nga 4 nxënës.
V. TË PËRGJITHSHME 
1. Mësuesi i arsimit parauniversitar e plotëson normën mësimore javore me lëndë të profilit të tij. Kur nuk ka orë të mjaftueshme në profilin e tij, ai ngarkohet me orë mësimore të profileve të përafërta, sipas shtojcës bashkëlidhur këtij udhëzimi.
2. Të gjitha normat e veçanta, të përcaktuara në kreun V të këtij udhëzimi, për efekte financiare kanë vlerën e orës mësimore.
3. Masa e pagesës për orën suplementare bëhet sipas tarifave të orës mësimore suplementare e miratuar me vendim të Këshillit të Ministrave.
4. Orë suplementare janë orët mësimore të cilat janë realizuar nga mësuesi mbi normën javore të tij. 
5. Normë javore është norma mësimore që i ngarkohet mësuesit/drejtuesit për çdo javë të vitit mësimor. Norma javore e mësuesit përfshin orët e mësimit të çdo lënde që përmban plani mësimor dhe çdo orë të përcaktuar në kreun V të këtij udhëzimi. 
6. Pagesa e orëve suplementare bëhet në fund të çdo muaji. Drejtoria e shkollës të llogarisë periodikisht pagesat e orëve suplementare, me qëllim që në fund të muajit pagesa e orëve suplementare të përfituara nga mësuesit gjatë muajit përkatës, të jetë në përputhje me orët faktike të realizuara nga mësuesi.
7. Në arsimin fillor, orët suplementare për efekt pagese për mësuesin/kryemësuesin të llogariten mbi normën javore, kur klasa kolektive ka mbi 10 nxënës. 
8. Në arsimin e mesëm të ulët dhe në arsimin e mesëm të lartë mësuesi nuk lejohet të ketë orë suplementare, më shumë se 30% e normës javore.
9. Puna e mësuesit kujdestar në shkollat e arsimit parauniversitar barasvlerësohet me 2 orë mësimore në javë. 
10. Mësuesi që drejton bibliotekën e shkollës dhe punon me librin i llogariten:
a) 3 orë në javë, kur shkolla ka bibliotekë dhe ka mbi 201–600 nxënës.
b) 4 orë në javë, kur shkolla ka bibliotekë dhe ka mbi 600 nxënës.
11. Për zhvillimin e veprimtarive konkrete të programuara në kuadër të shkollës si qendër komunitare llogariten 10 orë në javë.
12. Mësuesi që është drejtues i një rrjeti profesional i llogariten 2 orë mësimore në javë. 
13. Për zhvillimin e veprimtarive të miratuara në kuadër të nismës “Bëjmë detyrat e shtëpisë”, ora e studimit është e barasvlershme me orën mësimore. Në çdo institucion arsimor të përfshirë në këtë nismë të realizohen jo më shumë se 3 orë studimi në ditë për çdo klasë të krijuar.
14. Mësuesi që merret me veprimtaritë artistike dhe mësuesi që kryen detyrën e koordinatorit të qeverisë së nxënësve për shkollat nën 700 nxënës i llogariten 2 orë në javë dhe për shkollat mbi 700 nxënës i llogariten 4 orë në javë.
15. Mësuesi në shkollat me më shumë se 700 nxënës që kanë palestër, kur krijojnë dhe stërvitin ekipe sportive, jo më shumë se në dy lloje sporti për femra dhe meshkuj, i ulet norma mësimore javore me 3 orë në javë. 
16. Mësimi në lëndën e edukimit fizik zhvillohet i ndarë sipas gjinisë dhe kur është e mundur mësuesi të jetë i së njëjtës gjini me nxënësit. Ndarja sipas gjinisë bëhet sipas këtij rregulli:
a) Në institucionet e arsimit të mesëm të ulët dhe të arsimit të mesëm të lartë, kur numri i nxënësve për çdo gjini është jo më pak se 10 nxënës, mësimi i edukimit fizik të bëhet i ndarë në gjini.
b) Në institucionet e arsimit të mesëm të ulët dhe të arsimit të mesëm të lartë që kanë klasa paralele, kur numri i nxënësve për çdo gjini në të paktën një paralel, është më i vogël se 10 nxënës, mësimi i edukimit fizik të bëhet i ndarë në gjini, por duke bashkuar dy paralele.
c) Në institucionet e arsimit të mesëm të ulët dhe të arsimit të mesëm të lartë, që nuk kanë klasa paralele, kur numri i nxënësve për çdo gjini, është më i vogël se 10, mësimi i edukimit fizik të bëhet pa u ndarë në gjini.
17. Për zhvillimin e praktikës në shkollat e mesme të gjuhëve të huaja, të lëndëve të specialitetit në shkollat koreografike dhe teori solfezhi në shkollat e muzikës, kur klasa ka mbi 20 nxënës ndahet në dy grupe.
18. Orët për shoqërimin dhe drejtimin e nxënësve (klasës) në praktikat profesionale mësimore të llogariten 1,5 orë praktikë = 1 orë mësimore. 
19. Mësuesve që vlerësojnë testimet e provimeve kombëtare të arsimit bazë, t’u llogaritet për efekt pagese 1 orë mësimore për 3 teste të vlerësuara.
20. Mësuesve që vlerësojnë fazën II të olimpiadave kombëtare të organizuara nga ministria përgjegjëse për arsimin, t’u llogaritet për efekt pagese 1 orë mësimore për 3 teste të vlerësuara.
21. Në shkollat që nuk kanë as nëndrejtor, as sekretar ngarkohet një mësues për plotësimin e amzës së shkollës, të cilit i ulet norma 2 orë në javë.
22. Mësuesve mentorë, për mentorimin e një praktikanti, t’u ulet 1/4 e normës javore. Një mësues mentoron 1–4 praktikantë. Kur mësuesi mentoron më pak se 4 praktikantë e plotëson normën javore si mësues.
23. Në klasën e dymbëdhjetë të gjimnazit, lëndët me zgjedhje të zhvillohen në bazë të kërkesave të nxënësve. 
24. Specialistët që zhvillojnë orë të veçanta në institucionet e arsimit parauniversitar (shkolla), të paguhen vetëm për orët e mësimit që zhvillojnë.
VI. DISPOZITA TË FUNDIT
1. Normat e punës mësimore-edukative dhe numri i nxënësve për klasë në institucionet e arsimit parauniversitar, do të jenë si më sipër, duke filluar nga viti shkollor 2018–2019.
2. Udhëzimi nr. 21, datë 23.7.2010, “Për normat e punës mësimore-edukative dhe numrin e nxënësve për klasë në institucionet e arsimit parauniversitar”, të ndryshuar, si dhe çdo dispozitë tjetër që bie ndesh me përcaktimet e këtij udhëzimi, shfuqizohet.
3. Norma mësimore e mësuesve që përfshihen në projekte të ndryshme, si dhe e mësuesit ndihmës për fëmijët me aftësi të kufizuara, rregullohet me udhëzime të veçanta.
4. Për zbatimin e këtij udhëzimi ngarkohen Sekretari i Përgjithshëm, njësitë arsimore vendore dhe institucionet arsimore të arsimit parauniversitar.
Ky udhëzim hyn në fuqi pas botimit në Fletoren Zyrtare.

MINISTRI I ARSIMIT, SPORTIT 
DHE RINISË
Lindita Nikolla







SHTOJCË
1. Arsimi parashkollor dhe mësuesit sipas profilit

	Nr.
	Grupet
	Profili i kërkuar
	Profili i përafërt

	1
	Grupi I, II, III
	Bachelor për arsimin parashkollor
	Bachelor në arsim fillor, e mesme pedagogjike për edukator, shkalla I e kualifikimit (sipas përcaktimeve të ligjit nr. 69/2012, të ndryshuar)



2. Arsimi fillor (klasat I–V) dhe mësuesit sipas profilit

	Nr.



	Klasat
	Profili i kërkuar
	Profili i përafërt

	1
	Klasat I, II, III, IV, V
	Arsimi i lartë për arsim fillor 
	E mesme pedagogjike për mësuesi, shkalla I e kualifikimit (sipas përcaktimeve të ligjit nr. 69/2012, të ndryshuar)



3. Arsimi i mesëm i ulët (klasat VI–IX) dhe mësuesit sipas profilit

	Nr.
	Lëndët
	Profili i kërkuar
	Profili i përafërt

	1
	Gjuhë shqipe
	Gjuhë shqipe-letërsi
	

	2
	Gjuhë e huaj
	Gjuhë e huaj (anglisht, frëngjisht…)
	Gjuhë e huaj; e mesme e gjuhëve të huaja e profilizuar për mësuesi, shkalla I e kualifikimit (sipas përcaktimeve të ligjit nr. 69/2012, të ndryshuar)

	3
	Matematikë
	Matematikë
	Matematikë-Fizikë

	4
	Fizikë
	Fizikë
	Matematikë-Fizikë

	5
	Kimi
	Kimi
	Biokimi, Biologji

	6
	Biologji 
	Biologji
	Biokimi, Kimi

	7
	Histori
	Histori
	Histori-gjeografi, Gjeografi

	8
	Gjeografi
	Gjeografi
	Histori-gjeografi, Histori,

	9
	Qytetari
	Shkenca sociale
	Histori-gjeografi, Histori, Gjeografi, Gjuhë shqipe-Letërsi

	10
	Art pamor
	Arte figurative
	E mesme artistike e profilizuar për mësuesi, shkalla I e kualifikimit (sipas përcaktimeve të ligjit nr. 69/2012, të ndryshuar).

	11
	Muzikë
	Arte muzikore
	E mesme e muzikës e profilizuar për mësuesi, shkalla i e kualifikimit sipas përcaktimeve të ligjit nr. 69/2012, të ndryshuar

	12
	Kërcim
	Arti skenik (koreografi)
	Mësuesit e arteve (art pamor, muzikë), ose edukim fizik.

	13
	Teatër
	Arti skenik (aktrim, regji)
	Mësuesit e arteve (art pamor, muzikë) ose gjuhë shqipe

	12
	Aftësim teknologjik
	Shkencat e natyrës, TIK
	Shkencat e natyrës, Informatikë

	13
	Edukim fizik, sporte dhe shëndeti
	Edukim fizik
	Mësues i fizkulturës shkalla I e kualifikimit sipas përcaktimeve të ligjit nr. 69/2012, të ndryshuar.

	14
	TIK
	Informatikë, TIK, Matematikë-Informatikë
	Matematikë, Fizikë

4. Arsimi i mesëm i lartë dhe mësuesit sipas profilit

a) Kurrikula bërthamë
	Nr.
	Lëndët
	Profili i kërkuar
	Profili i përafërt

	1
	Gjuhë shqipe 
	Gjuhë shqipe dhe letërsi
	

	2
	Letërsi 
	Gjuhë shqipe dhe letërsi
	

	3
	Gjuhë e huaj e parë
	Gjuhë e huaj (anglisht, frëngjisht…)
	

	4
	Matematikë
	Matematikë
	Matematikë-Fizikë

	5
	Fizikë
	Fizikë
	Matematikë-Fizikë

	6
	Kimi
	Kimi
	Biologji-kimi

	7
	Biologji
	Biologji
	Biologji-kimi

	8
	Histori
	Histori
	Histori-gjeografi

	9
	Gjeografi
	Gjeografi
	Histori-gjeografi

	10
	Qytetari
	Shkenca Sociale
	Histori-gjeografi

	11
	Filozofi
	Shkenca Sociale
	Filozofi 

	12
	Ekonomi
	Shkenca Sociale
	Ekonomi

	13
	TIK
	Informatikë, TIK, Matematikë-Informatikë
	Matematikë

	14
	Edukimi fizik, sporte dhe shëndeti
	Edukim fizik
	



b) Kurrikula me zgjedhje
	Nr.
	Lëndët
	Profili i kërkuar
	Profili i përafërt

	1
	Letërsi 
	Gjuhë shqipe dhe letërsi
	

	2
	Gjuhë e huaj e dytë
	Gjuhë e huaj (anglisht, frëngjisht…)
	

	3
	Fizikë
	Fizikë
	Matematikë-Fizikë

	4
	Kimi
	Kimi
	Biokimi

	5
	Biologji
	Biologji
	Biokimi

	6
	Histori
	Histori
	Histori-gjeografi

	7
	Gjeografi
	Gjeografi
	Histori-gjeografi

	8
	Psikologji
	Shkenca sociale
	Filozofi, Histori-gjeografi

	9
	Sociologji
	Shkenca sociale
	Filozofi, Histori-gjeografi

	10
	Teknologji
	TIK, Fizikë
	Shkencat e natyrës, Informatikë, Inxhinieri 

	11
	TIK
	Informatikë, TIK, Matematikë-Informatikë
	Matematikë

	12
	Edukimi fizik, sporte dhe shëndeti
	Edukim fizik
	

	13
	Arte
	Arti skenik, Muzikë, Art figurativ
	



